Silver Spray is reg op die strand in Victoriabaai geleë, ’n klein baai in die Tuinroete tussen George en Wildernis. Silver Spray bied gerieflike selfsorgakkommodasie in ’n strandhuis en 2 woonstelle. Gaste kan doendinge soos branderplankry, swem, visvang en voetslaan ’n klipgooi van dié strandhuis af geniet.
Dié strandhuis het slaapplek vir 8 gaste en het ’n oopplan-sitkamer en -eetarea en ’n kombuis. Daar is ’n stoep reg rondom die huis met ’n draagbare en ingeboude braai. Daar is 3 slaapkamers en 2 badkamers.
Woonstel 1 is 'n selfsorgwoonstel langs die huis met slaapplek vir 3 gaste met 'n slaapbank vir di…
Woonstel 1 is 'n selfsorgwoonstel langs die huis met slaapplek vir 3 gaste met 'n slaapbank vir die derde gas. Dit het pragtige see-uitsigte en 'n kombuisie, slaapbank, dubbelbed, en suite-stort en buitedek met ingeboude braaigeriewe en ’n uitsig oor die strand.
Woonstel 2 is agter die strandhuis geleë en het slaapplek vir 2 gaste. Alhoewel die woonstel nie see-uitsigte het nie, is dit steeds slegs 10 m van die see af, en is daar asemrowende uitsigte oor die see vanaf die dek met braaigeriewe. Dié woonstel het ’n klein kombuisie, dubbelbed, slaapbank en en suite-stort.
Branderplankry, swem, visvang, snorkel en ander watersporte is op jou drumpel.
Gaste kan nabye dorpe soos George en Wildernis besoek wat ongeveer 15 minute se ry vanaf die strandhuis is. Gaste kan ook vir ’n dag Oudtshoorn besoek, wat sowat ’n uur se ry ver is. Daar is gholfbane, soos George Gholfklub en The Links by Fancourt vir diegene wat gholf geniet.
Gaste wat na Silver Spray gekyk het, het ook belangstelling getoon in die volgende lekke plekke:
Kusweg, Victoriabaai, 6529, Wes-Kaap